Diari Oficial de la Generalitat Valenciana


Sumari del DOGV 7181, del 27-12-2013 (2013/12628)

RESOLUCIÓ de 18 de desembre de 2013, de la directora general d'Innovació, Ordenació i Política Lingüística, per la qual s'aprova la realització de l'avaluació de diagnòstic en els nivells d'ensenyança obligatòria, durant el curs 2013-2014, en els centres educatius sostinguts amb fons públics de la Comunitat Valenciana, es nomena els membres de la Comissió de Seguiment i Control i es donen instruccions per a l'elaboració de la prova.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7181

Data del DOGV
:   27-12-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/12944


Data del document
:   18-12-2013

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * examen

RESOLUCIÓ de 18 de desembre de 2013, de la directora general d'Innovació, Ordenació i Política Lingüística, per la qual s'aprova la realització de l'avaluació de diagnòstic en els nivells d'ensenyança obligatòria, durant el curs 2013-2014, en els centres educatius sostinguts amb fons públics de la Comunitat Valenciana, es nomena els membres de la Comissió de Seguiment i Control i es donen instruccions per a l'elaboració de la prova. [2013/12607]  
La Llei Orgànica 2/2006, de 3 de maig, d'Educació, establix que les administracions educatives realitzaran l'avaluació de diagnòstic de les competències bàsiques assolides pels alumnes de tots els centres en finalitzar el segon cicle de l'Educació Primària i el primer cicle de l'Educació Secundària Obligatòria.   
El Decret 121/2013, del Consell, de 13 de setembre, pel qual es regulen les avaluacions de diagnòstic en els centres educatius sostinguts amb fons públics de la Comunitat Valenciana, en l'article 1, atribuïx a la direcció general competent en el desenrotllament de les prova d'avaluació de diagnòstic l'ordenació del procés d'avaluació, que comprén l'elaboració de les proves i dels qüestionaris de context, la seua validació, el procés d'aplicació, el tractament dels resultats i la comunicació als centres educatius, i l'articulació d'un procediment d'informació a les famílies.  
El mateix decret preveu, en l'article 3, la constitució de diversos òrgans de participació en el procediment d'avaluació, i entre estos, la Comissió de Seguiment i Control de l'Avaluació de Diagnòstic i la Comissió Tècnica. L'article 4, del mateix decret, definix la composició, les normes de funcionament i les competències de la Comissió de Seguiment, i l'article 5 determina les competències de la Comissió Tècnica. El nomenament dels membres d'ambdós comissions depén de la direcció general competent en l'avaluació diagnòstica.   
  
Per tot això i en virtut de les competències que regula el Decret 190/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esports, resolc:  
  
Primer  
Aprovar la realització de l'avaluació de diagnòstic de l'ensenyança obligatòria durant el curs 2013-2014 en els centres educatius de la Comunitat Valenciana sostinguts amb fons públics.  
  
Segon  
Les competències bàsiques que seran avaluades, de conformitat amb el Decret 111/2007 i el Decret 112/2007, de 20 de juliol, del Consell, seran les següents:  
- Competència matemàtica.  
- Competència en comunicació lingüística.  
  
Tercer  
Junt amb les proves d'avaluació de les competències bàsiques, l'avaluació de diagnòstic comprendrà la realització de qüestionaris dirigits a la direcció del centre, al professorat de les diverses competències avaluades i a les famílies dels alumnes que hi participen, els quals ajudaran contextualitzar els resultats acadèmics en l'entorn del centre i en los recursos de què dispose en l'article 145 de la Llei Orgànica 2/2006, de 3 de maig, d'Educació.  
  
Quart  
El període d'ompliment dels qüestionaris de context, a través dels quals es recolliran les variables contextuals, serà del 7 al 17 d'abril de 2014. Estos qüestionaris seran omplits per via telemàtica.  
  
  
Quint   
Els períodes d'aplicació de les proves seran els següents:  
1. Alumnat de 4t d'Educació Primària: en el període comprés entre el 12 i el 16 de maig de 2014 per a la prova escrita i per a la prova d'expressió oral.   
2. Alumnat de 2n d'ESO: en el període comprés entre el 19 i el 23 de maig de 2014.  
3. Les instruccions per a l'ompliment dels qüestionaris de context i les corresponents a l'aplicació de les proves es comunicaran oportunament als centres.   
  
Sext  
En compliment del que preveu l'article 4.1 del Decret 121/2013, es nomenen els membres de la Comissió de Seguiment i Control:  
  
1. President: el subdirector general d'Innovació i Qualitat Educativa o persona en qui delegue  
2. Vocals:   
L'inspector general o persona en qui delegue.  
Tres inspectors d'Educació, un per cada direcció territorial.   
Tres representants dels CEFIRE, un per cada direcció territorial.  
  
El cap del servici competent en l'avaluació de diagnòstic.   
El cap del Servici de Formació del Professorat.  
El cap del Servici d'Informàtica per a la Gestió Educativa.  
Un tècnic de la Direcció General Innovació, Ordenació i Política Lingüística.  
Un professor en actiu.  
Actuarà com a secretari un funcionari de la Direcció General Innovació, Ordenació i Política Lingüística.  
3. La comissió, com a òrgan consultiu d'esta direcció general, desenrotllarà les funcions que li atribuïx l'article 4.3 del Decret 121/2013, del Consell, pel qual es regulen les avaluacions de diagnòstic en els centres educatius sostinguts amb fons públics de la Comunitat Valenciana i estarà regida, quant a la seua constitució, funcionament i adopció d'acords, per la normativa vigent en matèria d'òrgans col·legiats que conté el capítol II, del títol II, de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú.  
4. La Direcció General d'Innovació, Ordenació i Política Lingüística podrà ampliar, mitjançant una resolució, el nombre de components de l'esmentada comissió, en funció de les necessitats que es posen de manifest en el desenrotllament del procés.  
  
Sèptim  
La Comissió Tècnica, les funcions de la qual es regulen en l'article 5 del Decret 121/2013, elaborarà les proves a partir del material proposat pels grups de treball organitzats en els CEFIRE amb este fi.  
  
Octau  
La Direcció General d'Innovació, Ordenació i Política Lingüística delega en la Subdirecció General d'Innovació i Qualitat Educativa el nomenament dels membres que integraran la Comissió Tècnica, els quals, segons l'article 5 del Decret 121/2013, hauran de pertànyer a l'esmentada subdirecció general.   
La directora general d'Innovació, Ordenació i Política Lingüística dictarà les instruccions necessàries per al compliment de tot el que recull esta resolució, i adoptarà les mesures oportunes per a ordenar l'aplicació de les distintes proves que componen l'avaluació de diagnòstic de l'any 2014.  
La present resolució produirà efectes des de l'endemà de ser publicada en el Diari Oficial de la Comunitat Valenciana.   
  
València, 18 de desembre de 2013.- La directora general d'Innovació: Ordenació i Política Lingüística: Beatriz Gascó Enríquez.